2012 VP113

{{DISPLAYTITLE:2012 VP113}}
 2012 VP113 thumb|300px|center|Simuléierten Orbit vum Objet Orbittyp  TNO Positioun (Equinoxe: J2000.0) Grouss Hallefachs  263,4 AE  Perihel – Aphel  80,6 – 446,1 AE Exzentrizitéit  0,694 Inklinatioun  24,047 Grad Sideresch Ëmlafzäit  4274 Joer  Mëttel Bunnvitess   km/s Physikalesch Eegenschaften Duerchmiesser  450 km Mass  ? kg  Albedo  0,1 Mëttel Dicht  ? g/cm3  Rotatiounsperiod  ? Absolut Hellegkeet  4,1 mag. Spektralklass   Entdeckung Entdecker  Chadwick A. TrujilloScott S. Sheppard Entdeckungsdatum  5. November 2012 Aner Bezeechnungen  Biden
Den 2012 VP113 ass en transneptuneschen Objet mat engem Duerchmiesser vu ronn 450 Kilometer, deen op enger Distanz vun 80,6 AE bis 446,1 AE vun eiser Sonn ewechläit. Den Asteroid ass wéinst senger Gréisst e méigleche Kandidat fir eng Kategoriséierung als Zwergplanéit. Hien huet mat 80,6 AE nach virum Sedna (76 AE) déi gréisst Periheldistanz vun alle bekannten Objeten am Sonnesystem. Wéinst den Ëmlafbunne vum Sedna a vum 2012 VP113 huelen d'Astronomen an d'Astrophysiker un, datt et nach weider Zwergplanéiten déi Säit vun deene Bunnen um Rand vum Sonnesystem an der Kuiperceinture an an der "bannenzeger" Oort-Wollek gëtt, an datt d'Existenz vun engem néngte Planéit méiglech ass.Tobias Jobke: Hinweise auf "Planetengiganten" am Rande unseres Sonnensystems. In: WDR5. Leonardo – Wissenschaft und mehr, 27. Mäerz 2014, Online, gekuckt den 30. Abrëll 2014.Alexandra Witze: Dwarf planet stretches Solar System's edge. In: Nature online, 26. Mäerz 2014, Online, gekuckt den 30. Abrëll 2014.Amina Khan: New dwarf planet in the Oort cloud changes picture of solar system. In: Los Angeles Times Science, 26. Mäerz 2014, Online, gekuckt den 30. Abrëll 2014.

Den Objet gouf de 5. November 2012 vun de Weltraumfuerscher Chad Trujillo a Scott Sheppard mat den NOAO-Teleskope vum Cerro Tololo Inter-American Observatory am Chile fir d'éischt observéiert. D'Publikatioun vun der Entdeckung war de 26. Mäerz 2014.Christoph Behrens: Forscher finden Hinweise auf unbekannte Supererde. In: Süddeutsche.de, 27. Mäerz 2014, Online, gekuckt den 30. Abrëll 2014.Amina Khan: Dwarf planet 2012 VP-113 found in far reaches of solar system. In: The Sydney Morning Herald Technology, 27. Mäerz 2014, Online, gekuckt den 30. Abrëll 2014.

Am Abrëll 2014 war den Objet 83 AE vun der Sonn ewech.Tilmann Althaus: Kleinplanet Sedna ist nicht allein. In: Spektrum.de, 28. Mäerz 2014, Online, gekuckt den 30. Abrëll 2014.

Well d'Ofkierzung VP an den USA fir Vizepresident gëllt,, krut den Asteroid vum Entdeckerteam de Spëtznumm Biden nom aktuelle Vizepresident vun den USA, Joe Biden. Sou en Numm entsprécht net de Reegele vun der IAU, soudatt et zum Schluss offiziell en aneren Numm wäert ginn.Russell Westerholm: Joe Biden Was Inspiration for New Dwarf Planet 2012 VP 113, But the Name Probably Won't Stick. In: UniversityHerald, 27. Mäerz 2014, Online, gekuckt den 30. Abrëll 2014

 Literatur 
 Michael E. Brown, Chadwick A. Trujillo, David L. Rabinowitz: Discovery of a Candidate Inner Oort Cloud Planetoid. In: The Astrophysical Journal, Band 617, Nummer 1, 2004, S. 645–649.
 Megan E. Schwamb et al.: of the distant Kuiper belt: results from the Palomar Distant Solar System Survey. In: The Astrophysical Journal, Band 720, Nummer 2, 2010, S. 1691–1707.
 Chadwick A. Trujillo, Scott S. Sheppard: A Sedna-like body with a perihelion of 80 astronomical units. In: Nature, Band 507, Nummer 7493, 27. Mäerz 2014, S. 471–474.

 Kuckt och 

 Lëscht vun den Asteroiden
 Lëscht vun transneptuneschen Objeten

 Um Spaweck 
 Robert Czepel: Zwergplanet: Gestrandet im Niemandsland, science. ORF.at, 27. Mäerz 2014, gekuckt den 30. Abrëll 2014.
 ouni Editeur: Fernster Zwergplanet: Forscher entdecken Außenseiter im Sonnensystem. Am: SpiegelOnline Wissenschaft, 27. Mäerz 2014, gekuckt den 30. Abrëll 2014.
  Biller vun der Entdeckung vum Scott Sheppard / Carnegie Institution for Science

Kategorie:Extrem transneptunesch Objeten
Kategorie:Astronomesch Objeten, déi 2012 entdeckt goufen
Kategorie:Entdeckunge vum Cerro Tololo Inter-American Observatory
Kategorie:Entdeckunge vum Chad Trujillo
Kategorie:Entdeckunge vum Scott S. Sheppard